User:Rudraroddur/বিষয়শ্রেণী:রামপ্রসাদী সংগীত

মরলেম ভূতের বেগার খেটে ।

আমার কিছু সম্বল নাইক গেটে ।

নিজে হই সরকারী মুটে, মিছে মরি বেগার খেটে ।

আমি দিনমজুরি নিত্য করি, পঞ্চভূতে খায় গো বেঁটে ৷

পঞ্চভুত ছয়টা রিপু, দশেন্দ্রিয় মহা লেঠে ।

তারা কারো কথা কেউ শুনে না,

দিন তো আমার খেল ঘেটে ।

যেমন অন্ধজনে হারা দণ্ড পুন পেলে ধরে এঁটে।

আমি তেম্নি মত ধৰ্ত্তে চাই মা, কৰ্ম্মদোষে যায় গো ছুটে ।

প্রসাদ বলে ব্ৰহ্মময়ী কৰ্ম্মভুরি দে না কেটে ।

প্রাণ যাবার বেলা এই করো মা,

ব্রহ্মরন্ধ্র যায় যেন ফেটে।